**S. A. Nyýazow adyndaky Türkmen oba hojalyk uniwersiteti**

**Jemgyýeti öwreniş**

 **ylymlary kafedrasy**

 **Dersi: Türkmenistanyň taryhy**

**Tema: Türkmenistan XX asyryň 50-nji ýyllarynyň ortalarynda we 80-nji ýyllarynyň ahyrlaryna çenli döwürde.**

 **(15- söhbet sapak)**

**Mugallym:** Işangulyýewa Mähri

**Aşgabat 2016**

**Meýilnama**

**1. 50-60 ýyllarda syýasy we ykdysady özgertmeleriň alnyp barylyşy.**

**2. Garagum derýasynyň gurluşygy.**

**3.Türkmenistan durgunlylyk ýyllarynda.**

**4. Türkmenistan üýtgedip gurmak ýyllarynda.**

1. **50-60 ýyllarda syýasy we ykdysady özgertmeleriň alnyp barylyşy.**

1953-nji ýylyň Mart aýynyň 5-ne “Halklaryñ beýik Serdary” W. I. Stalin aradan çykdy. Kommunistik partiýanyň Birinji sekretarlygyna N.S. Hruşew saýlandy. Ýurtda az-kem ýazylganlyk emele geldi.

1956-njy ýylyň Fewral-mart aýlarynda SSKP-niň XX gurultaýy bolup geçdi. Gurultaý Staliniň şahsyýet kultuny ýazgardy we ýurtda demokratiýany dikeltmeklige ýol açdy. SSSR Ýokary sudunyň Harby kollegiýasynyň karary bilen TK (b) P MK-nyň ozalky birinji sekretary Anna Muhammedow, respublikanyň görnükli partiýa we döwlet işgärleri Halmyrat Sähetmyradow, Juma Halmuradow, Bäşim Pereňliýew, Oraz Täçnazarow, uly ýazyjy Hydyr Derýaýew we başgalar aklandy. “Buržuaz milletçileri” hökmünde aýyplanyp türmä basylan meşhur alymlar Baýmuhammet Garryýew, Mäti Kösäýew, türkmen intelligensiýasynyň görnükli wekilleri Durdy Amanekow, Orazmämmet Abdalow tussaglykdan boşadyldy. Adamlar birek-birege şübhelenmekden, gorkudan az-kem saplandylar. 1956-njy ýylyň maý aýynda SSKP we SSSR Ministrler Soweti halk hojalygynyň käbir pudaklaryny soýuz respublikalaryň ygtyýaryna bermek barada karar etdi. Şol karara laýyklykda Türkmenistan SSR-däki azyk senagaty, balyk hem-de ýeňil senagat kärhanalary soýuz ministrlikleriniň garamagyndan aýrylyp, respublikanyň öz ygtyýaryna berildi.

Oba hojalygyny ösdürmekde-de soýuz respublikalaryň hukuklary we jogapkärçiligi öňkä garanyňda artdyryldy. 1958-nji ýylda senagaty we gurluşygy dolandyrmagy kämilleşdirmek maksady bilen ykdysady administratiw raýonlaryň halk hojalyk sowetleri (sownarhoz) döredildi. Ýöne 1965-nji ýylda bolsa halk hojalyk sowetleri ýatyryldy. Türkmenistanyň nebit, gaz, himiýa senagaty, iri senagat kärhanalary ýene-de soýuz mitistirlikleriniň we wedomostlarynyň ygtyýaryna geçdi. Oba hojalyk barada aýdylanda, onda belli bir derejede “garaşsyzlyk” saklandy. Ýöne munda-da ähli çäreler arkaly ekerançylykda pagta monopoliýasyny, maldarçylykda garakölçüligi ösdürmäge ugur alyndy. Beýleki pudaklar gitdigiçe gysylyp, durmuş problemalaryň has ýitileşmegine alyp bardy.

50-nji ýyllaryň II ýarymynda 60-njy ýyllarda halk hojalygynda reformalar geçirmeklik boýunça birnäçe çäreler görüldi. Emma olaryň hemmesi çendenaşa merkezleşdirilen administratiw-býurokratik sistemanyň özenine el degirmezden geçirmäge gönükdirlendi. Beýle özgertmeler ýagdaýy düýpli özgertmäge mümkinçilik döretmeýärdiler. Şonuň üçin bir reforma başlanan doly gutarmanka ýene-de täze başga reforma başlanýardy. Olaryň her haýsysy halk hojalygynyň ähli meselelerini çözýän çäre diýip yglan edilýärdi.

Mysal üçin, çendenaşa merkezleşdirilen halk hojalygynyň pudaklary boýunça gurlan ministrlikleriň gowuşgynsyzlygyny ýeňip geçmek üçin 1957-nji ýylda territorial esasda gurlan Halk Hojalyk Sowetlerini (sownarhozlary) döredýärdiler. Türkmenistan Otra Aziýa sownarhozynyň düzümine girizilýär. Çendenaşa merkezleşdirmegi ýeňip geçmek ideýasy ýerlerde seslenme tapdy. Sownarhozlaryň guralmagy birmeňzeş halk hojalyk ýüklerini soýuzyň bir künjeginden beýleki künjegine daşamagy azaltdy. Dürli ministrlikleriň bir-birini gaýtalaýan önümçiliklerini ýapmaga, olardan boşadylan meýdanlaryny täze önümlerini öndürmek üçin ulanmaga mümkinçilik döretdi. Ýurtda tehniki progres çaltlandyryldy. Önümçilikde adminsitratiw dolandyryş apparaty esli derejede gysgaldyldy.

Emma ykdysadyýetiň ýagdaýy düýpli gowulanmady. Sebäbi önümçiligiň üstünden ministrlikleriň ownukçyl garamagynyň ýerine tizara ştaty çalt ösýän sownarhozlaryň edil şonuň ýaly garamaklygy dikeldildi. Kärhanalar özbaşdaklyk alyp bilmediler. Orta aziýa sownarhozynyň Daşkentde ýerleşenligi sebäpli önümçiligi ösdürmäge gönükdirilen serişdeleriň köpüsi Özbegistanda ýerleşdirilip başlandy. Bu bolsa Türkmenistanyň ykdysady bähbitleriniň gysylmagyna getirýärdi. Moskwada ýerleşen ministrlikler ylmy-tehniki progerssini umumy programmasyny amala aşyrmak bahanasy bilen sownarhozlaryň hukuklaryny barha kemeldip başlapdyrlar. 1965-nji ýylda olar ýatyryldy we barha sany köpelýän soýuz ministrlikler respublikalaryň ykdysadyýetiniň üstünden öz agalygyny doly dikeldipdirler.

Sowet hökümetiniň ýolbaşçysy hökmünde N.S Hruşewiň işinde düýpli kemçilikler dowam edýärdi. Ol şahsyýet kultuny paýhasly tankyt eleginden geçirip, ondan degişli sapak almalydy ýurtdaky durmuş-ykdysady, syýasy-ahlak ýagdaýy çynlakaý seljerip içki we daşky syýasatda walýuntaristik (obýektiw şertleri inkär edip) çemeleşmelere, badyhowa paňlamalara ýol bermejek bolmalydy. Ýöne iş ýüzünde tersine boldy. Hruşew jemgyýetçilik durmuşynyň ähli ugurlaryna degişli çig-çarsy reformalary geçirdi. Sähel wagtyň içinde hemme zady çalşyp “ýetişdi”. 1958-nji ýylda MTS-leri çalşyryp RTS (remont-tehnika stansiýalara) öwürdi, 1959-njy ýylda altynjy bäş ýyllygyň tamamlanaryna gyssanyp ýedi ýyllyk plany kabul etdi. Ylaýta-da 1961-nji ýylda SSKP-nyň XXII-i gurultaýynda kabul edilen partiýanyň üçünji Programmasynyň mysaly harsallygyň alamatydyr. Programmada aňyrsy iki onýyllygyň içinde (1961-1980-nji ýyllarda) ýurtda kommunizm gurmaklyk bellenilýärdi: sowet halklaryna “sähelçe gaýrat etseler” eşretli kommunizm eýyamynda ýaşamaklyk wada berilýärdi. Kommunizm hakdaky, eşret hakdaky durmuşdan üzňe, badyhowa paňlamalaram gury owaz bolup galdy. “Ýagdaý-ýüpekden” geçen, eýýäm 1962-1963-nji ýyllarda ýurduň üstüne açlyk howpy abandy. Ilat arasynda kommunizm ideýalaryna, partiýanyň syýasatyna bolan ynam gaçdy.

50-80-nji ýyllarda Sowet jemgyýetinde, adamlaryň durumuşynda durgunlylyk döwri ýüze çykdy. Ýurduň ykdysady yzagalaklygy, halkyň maddy ýagdaýy Günbatar ýurtlaryndan yza galdy. Gyssagara çözülmeli meseleler, partiýa strukturasynyň näalaç edeýin syýasatynyň netijesinde çözülmän galdy. Bu bolsa durgunlylygy ýüze çykardy.

1964-njy ýylda Oktýabr Plenumy leninçilik prinspleri dikeltmek meselelerini öňe sürdi. Ýöne şu prinsipleri durmuşa geçirmek ýene-de buýruk beriji administratiw ulgamyň paýyna düşdi. Muňa Nikita Hryşewiň walýuntaristik we subýektiw iş alyp barmagy başlangyç boldy. N. S. Hrýuşow wezipesinden boşadylandan soň 1965-nji ýylyň sentýabrynda düýpli ykdysady reformalary geçirmek barada ýene-de bir karar kabul edildi. Onuň mazmuny kärhanalara goýberilýän plan görkeijileriniň sanyny azaltmakdan, kärhanalarda maddy taýdan höweslendirmek fonduny döretmekden, kärhanalryň ulanýan önümçilik fondlaryna girdeji bilen bagly bolmadyk töleg girizilmegi, önümçilik gurluşygyny öňki ýaly gaýtarylyp berilmeýän datasiýa esasynda däl-de, karz pulbermek esasynda geçirmek, 5 ýyllygyň başynda bellenen planykärhana bilen ylalaşmazdan üýtgetmezlik we ş.m. zatlar göz öňünde tutulypdy.

Şu çäreleriň amala aşyrylyp başlanmagy VIII bäşýyllykda ykdysadyýetiň ösüşini janlandyrdy. Uruşdan soňky ýyllarda ilkinji gezek Türkmenistan hem öz planlaryny doldurdy. Şonuň üçin bu özgertmäniñ üstüni doldurmak we çuňlaşdrymak başartsa, ol SSR-iň beýleki ýurtlardan yza galmazlygyny üpjün edip biljekdi.

1. **Garagum derýasynyň gurluşygy.**

Uruşdan soňky ýyllarda Respublikada suw desgalarynyň gurlu.şygy babatda ep-esli işler arnala aşyrylandygyna seretmezden, pagtaçylyk raýonlarynda suw ýetmezçiligi ýiti duýulýardy. 1954-nji ýylyň mart aýynda SSSR Ministrler Soweti we SSKP MK “ 1954 1958-nji ýyllarda Türkmenistan SSR-nde pagtaçylygy mundan beýläk-de ösdürmek hakynda” ýörite karar kabul etdi. Kararda Garagum derýasyny gurmaklygyň zerurlygy nygtalypdyr. Hutşol ýyl Garagum derýasynyň 1-nji nobatdakysynyň (Kerki Mary; gurluşygy başlanypdyr. Derýanyň gurluşygyna SSSR-iň ähli ýerlerinden diýen ýaly dürli hünärli gurluşykçylar. gurluşyk tehnikalary, materillary iberilipdir.

Dürli kynçylyklara garamazdan. 1959-njy ýylyň başynda Garagum derýasynyň birinji nobatynyň gurluşygy tamamlandy. Onuň uzynlygy 400 km barabar boldy. Amyderýanyň suwy Murgap oazisine gelip ýetýiir. Soňra derýanyň ikinji (Mary Tejen) we üçünji (Tejen Aşgabat) nobatdakylarynyň gurluşygy ýaýbaňlandyryldy. Garagum derýasynyň bu bölekleri halk gurluşygy usuly bilen berjaý edildi. Netijede, ol 1960- njy ýylyň noýabr aýynda Tejen derýasy bilen birikdi. 1962-nji ýylyň maý aýynda bolsa Amyderýanyň mele suwy Aşgabada gelip ýetdi. Garagum derýasy 1979-njy ýylda Gyzylarbada. 1981-nji yylda bolsa Gazanjyga ýetirildi. Garagum derýasynyň uzynlygy 1100 km barabar boldy. Gazanjykda günbatara tarap suw turbalar arkaly akdyry1dy. Soňky ýyllarda Gazanjyk- Gyzyletrek (häzir Etrek) aralygynda Garagum derýasynyň 270 km ybarat bolan günorta günbatar şahasy hem guruldy. Derýanyň gurluşygy bilen bir wagtda onuň ugrundaky ýerler özleşdirilipdir.

Garagum derýasynyň suwuny rejeli we netijeli peýdalanmak üçin derýanyň ugrunda Zeýt, Hanhowuz. Köpetdag suw howdanlary guruldy. Garagum derýasy Garagum derýasy dünýä suw gurluşyk tejribesinde heniz duş gelinmedik, gysga möhletde gurlan gidrotehniki desga boldy. Garagum derýasynyň gurluşygynda toplanan tejribe suwaryş desga gurluşygynyň dünýä tejribesini ep-esli baýlaşdyrdy.

**3.Türkmenistan durgunlylyk ýyllarynda.**

70-nji ýyllaryň başynda özgertmeler şeýle bir derjede ýoýulypdy we kem-kemden öňki ýagdaýa gaýdylyp barylypdy. Şeýlelikde “durgynlylyk” doly öz hökümini ýöredip başlady.

Hruşewda döwlet ýolbaşçysyna mahsus tebigy akyl, medeniýetlilik, öňdengörüjilik, paýhaslylyk, kiçigöwünlik…. ýaly häsiýetlerden nam-nyşanda ýokdy. Şonuň üçin hem ol ähli meseläni ýeke çözmäge çalyşdy, ol töweregindäkileriň haýsy birine ynam edip biljegini bilmeýärdi.

Ol 1964 ýylyň tomsunda Ýokary Sowetiň sessiýasynda öz nutugynda SSSR-de soňky 2 bäşýyllykda däneçilik-77%, et-2 esse, süýt-76%, ýag-82% ösdi diýmek bilen öz abraýyny gaçyrdy. Sebäbi şol wagt halk çörek üçin uzynly gün nobata durmaly bolýardy. Hatda bugdaýy daşary ýurtlardan satyn alýardy. Şeýlede halkyň malyny gyrdy.

Ine şeýle syýasy şowakörlüklerden onuň partiýa egindeşleri peýdalandylar. Syýasy sahna L.I. Brežnew çykdy.Onuň ideology Suslow eýyäm onuň ilkinji nutugyny taýýarlapdy…. L. I. Brenžnewiň dolandyran döwri 2 etapa bölünýär:

1. 1964-1969 ýý.
2. 1969-1982 ýý.

Birinji etapda: nähili bolsada ýurtda ykdysady reformalar güýje girip ugrady (selina). Halkyň maddy ýagdaýy ösüp ugrady. Kadrlar meselesine uly üns berildi.

Ikinji etapda: bolsa şu reformalary mundan beýläk ösdürmelidi. Ýöne döwlet baştutanlary muňa ne-de syýasy, ne-de ykdysady taýyndy. Aziýa, Afrika, Latyn-Amerika ýurtlaryna “doganlyk” kömegi, harby senagat kompleksine ägirt uly çykdaýjylar ösüp ugrady.

Bu bolsa ýene-de jemgyýetçilik ylymy, edebiýaty, sungaty, metbugaty adatdan daşary (senzura) gysdy. Täze bir syýasat ýüze çykdy. “Hiç zat etmän, jemgyýeti ösdürmek”, artdyryp ýazmalar, “korrupsiýa”…. Bu bolsa Suslowyň oňaraýjak zadydy. Ýurtda hakykatdan hem Brežnewşina başlandy: “Brežnewiň ähli kowum-garyndaşlary, gullukdaşlary, kursdaşlary, aýalynyň garyndaşlary, Dneprepetrowsk we Moldowadaky egindeşleri döwlet ulgamyna işe çekildi. Bu bolsa ýurtda eden-etdilige ýol açdy. Döwletiň emlägi, halkyň zähmet gazanjy täze-ýumşak diktatoryň” hususy eýeçiligine öwrüldi. Brežnewiň bolsa partiýa-dostlary elinden gelenini aýamady. Ýerlerde bidüzgünçilik, korrupsiýa, mafiýa ýüze çykyp başlady. Partiýanyň liderleriniň durmuşyna hatda orta asyr şalary hem haýran galmaly bolardy.

Ähli ýurtda jogapkärçilik, kontrollyk diýen zat düýbünden ýitdi. Aşaky gatlakdan iň ýokary gatlaga çenli ähli döwlet ulgamynda ýaranjaňlyk, ogrulyk, aldawçylyk prinsipleri boýunça ýaşaýyş dowam etdi. Respublikanyň ählisinde “Başlyklar” hakyky knýazlara, han-beglere öwrüldiler. Ýöne bu eden-etdilige garşy göreşenler hem boldy. (Sülçi aýal Rozybaýewa). Ykdysadyýeti ekstensiw ýol bilen ösdürmek wagty geçipdi, ýöne dowam edýärdi. Senagat, oba hojalyk, transport işleri durmuşdan yza galdy. Ykdysadyýet-de durgunlygyň emele gelmegi durmuşy-ahlak meselelerine-de öz täsirini ýetirdi. Ýaşlar guramasy partiýa funksionerleri üçin her hili ahlaksyz gözden geçirilşini gurnady, mysal üçin: “Miss býust”, “Miss nogi”, “Miss oçarowaniýa” we ş.m. Ýeňijiler bolsa daşary ýurtlara Fransiýa, Germaniýa, ABŞ fotomadel edip ugradylýardy. Her ýylda SSSR-de 350 müňe golaý 15-23 ýaşly gyzlar “eksport” edilýärdi. Şeýlede bolsa ýurtda jaý meselesi, aýlyk-gazanç, pensiýa, posobiýler, azyk önüm ýetmezçiligi ýiti duýulyp başlady. Ýurtda 10-11-nji 5 ýyllyklar durmuşa geçmedi. Sebäbi geçirilýän çäreler diňe “bazisi” üýtgetmekdi, “nadstroýka”-hökümete dil ýetirip bolanokdy. Aýdylýan söz bilen edilen işler gapma-garşydy. Partiýanyň şygary “Всë для благо человека” – hat ýüzündedi. Ýurduň abadançylygy üçin niýetlenen serişdeler, korrupsiýa eýeläpdi… Işde, kärhanada, okuw jaýlarynda özygtyýarlyga ýol berilmeýärdi. Ähli mesele diňe Merkezden çözülýärdi. Ýurduň şeýle kyn ýagdaýa düşjegini öňünden kesgitläp bilmediler.

60-njy ýyllaryň ortalarydnan 80-nji ýyllaryň ortalaryna çenli aralykda Türkmenistanda bolup geçen wakalar ynha şeýle ýagdaýda bolup geçýärdi.

1969-njy ýylda TKP MK-nyň I sekretary wezipesine M.Gapurow bellendi. 1985-nj ýylyň dekabryna çenli şol wezipede oturan bu adam hakyky derňewçilik kadrdy. Özi hiç-hili insiatiwa bilen çykyş etmän, diňe ýokardan gelen görkezmeleri ýerine ýetirmegiň tarapdarydy.

60-80-nji ýyllarda köp sanly kanunlar, 1978-nji ýylda bolsa Türkmenistanyň täze konstitusiýasy kabul edildi. Olar ýurtda kanunyň, demokratiýanyň roluny ýokarlandyrmaga gönükdirilen diýip hasap edilse-de, hakykat ýüzünde deklaratiw häsiýete eýedi we şahsyýetiň hukuklaryny kepillendirmeýärdi. Bu kanunlarda milli respublikalaryň hukuklaryny giňeltmek jar edilse-de hakykat ýüzünde olaryň barha köp hukuklary merkezi organlara geçýärdi. Administratiw orgnalaryň hukuklary barha güýçlendirilip, olar dowam edip gelýän syýasy düzgüni tankytlaýan her bir adamy sowet häkimýetine garşy bolmakda aýyplaýardylar ýa-da akly düzüw adam däl diýip yglan edýärdiler. Türkmenistanda hem milli we däp-dessurlaryň garşysyna, ýagny metjitler, gurmak, sünnet etmek, öwlüýälere zyýarat etmek,gurbanlyk geçirmek, jynaza okamak, orzaz tutmka, nika gyýmak ýaly zatlarüçin adamlar, aýratynam partiýa-sowet işgärleri, intellilgensiýa yzarlanýardy, wezipelerinden boşadylýardy.

70-nji ýyllarda şäher ýerlerinde okuw prosesini, mekdebe çenli çagalar edaralaryny, bütin respublikada iş dolandyryşyni rus diline geçirmeklige ýykgyn edildi. Partiýa we sowet organlarynyň ýolbaçylarynyň orunbasarlary Moskwadan iberilýärdi. Bu zatlaryň hemmesi internasionalizmi ýaýratmak ady bilen geçirilen ruslaşdyrmak prosesidi. Elbetde, şeýle ýagdaý ilat arasydna sosialistik jemgyýetde ruslara garşynägilelik döreýärdi, umuman milletara gatnaşyklaryny ýitileşdirýärdi. 1979-njy ýylda Sowet goşunlarynyň Owganystana girizlmegi netojesinde türkmen ýigitleriniň ýat ýurtda düşnüksiz maksat üçin öz janlaryny gurban etmegi bu nägileligi has-da güýçlendiripdi.

Özgertmeeriñ başa barmazlygynyň esasy sebäbi administratiw-komanda ykdysadyýetiň olbaşçylarynyň dolandyryşyň endik bolan stalinçilik adminstratiw-eden etdiik metolaryndan el çekmek islemeýändikleri bilen baglydy. Şoňky ýyllarda planlaşdyrmak, dolandyrmak we höweslendirmek mehanizmlerini gowulaşdyrmak boýunça birnäçe synanyşyklar geçirilen hem bolsa olar şowsuz bolup çykdy. Dolandyryşyň buýruk bermek prinsipi üýtgewsiz galdy.

Türkmenistanyň ykdysady we dumuş ösüşi esasn ekstensiw ýol bilen gidýärdi. Bu bolsa gutarylmadyk gurluşyklaryň möçberini barha köpeldýärdi, işçiler güýjüniň ýetmezçiligini emeli ýol bilen güýçlendirýärdi. Şol sebäpli köp sanly stanoklar, enjamlar işsiz durýardy.

Meýilnamanyñ buýruk direktiw formasynyň saklanyp galmaklygy kärhanalary plany dolmak üçin her hili hilegärlik, aldawçylyk ýoluna düşmegine getirýärdi.

Hojalyk işgärlei ýurduň milli baýlygyny köpeltmek ýoluny gözlemek, täze tehnologiýalary önümçilige ornaşdyrmak barada däl-de, öz öndürýän önümine nähili ýol bilen köpräk materialy, zähmeti, iş wagtyny sarp edip ony gymmadyrak satyp bolarka diýip oýlanýardylar.

Ynha şeýle ýagdaýda Türkmenistanyň ykdysadyýetinde 1960-1985-nji ýyllarda aşakdaky ýaly özgerişler bolup geçdi. Şol ýyllarda Türkmenistanda elektroenergetika, ýangyç, gurluşyk materiallary, himiýa senagaty has çalt depginlerde ösdi. Mysal üçin energetik energiýasynyň öndürilişi 14 esse, gaz 85 esse, sement 7, wentilýator 24,2, demir-beton konstruksiýalarynyň öndürilişi 8, etiň öndürilişi 4 essä golaý ösüpdi.

1985-nji ýylda agyr senagat respublikanyň ähli senagat potensiýalynyň 48,5%, şol sanda ýangyç-energiýa senagaty- 30,6%, maşyn gurluşyk – 5,6%, ýeňil senagat – 37,7%, agyr senagat önümini öndürýän senagat- 13,8% we ş.m. tutýardy. Diňe 1970-1983-ýyllarda ýüň matalaryň öndürilişi 4 esse, ýüpek matalar – 1,8 esse, haly önümleri – 12,4 esse, tikin senagatynyň önümleri 2 esseden gowrak köpeldi. Türkmenistan RSFSR, Ukraina, Belorussiýa, Orta Aziýa respubliklary bilen giň ykdysady gatnaşyklar alyp barýardy. Umuman Türkmenistan SSSR-iň 3200 kärhanalary bilen ykdysady aragatnaşyklarda durýardy.

Şol bir wagtda Türkmenistanyň senagatynyň ösüşinde düýpli kemçilikler hem bardy. Respublikada elektrik we gaz senagatynyň çalt ösmegine seretmezden oba ýerlerinde önümçilikde elektrik energiýasy ýetenokdy, obalaryň gazlaşdyrylyşy diňe 7% barabardy. Maşyn gurluşyk senagatyň 70% remont bilen meşgul bolýardy. Respublikada öndürilýän pagta başga başga respubliklarda işlenilýärdi. Şol bir wagtda türkmen obasynda köp sanly iş tapyp bilmeýän adamlar bardy.

Türkmenistanyň ykdysadyýetiniň ösüşiniň öňünde esasy bökdençleriň biri – bu her bir işgäriň öz zähmetiniň netijesinden maddy taýdan ýeterlik bagly bomandygydyr.

Mysal üçin, jemgyýetçilik fondundan ilat öz girdejileriniň 52% alýardy. Kommunizm gurluşygynyň ýaýbaňlandyrylmagynyň jar edilmegini jar edilmegi mynasybetli işgärleriň “düşünjeligine” bil baglamak güýçlendi. Öň potratlaýyn işleýän işçileriň köpüsi senagatlaýyn işlemäge geçirildi.

Şu zatlaryň hemmesi zähmet öndürijiliginiň, önümiň hiliniň pese gaçmagyna, onuň gymmatynyň barha ýokarlandyrmagynagetirdi. Şonuň netijesinde işelriň real girdejileri peselmek tendensiýasy ýüze çykdy. Emma işçileriň zor salmagy boýunça zähmet netijesinden üzňe zähmet haky ýokarlandyrylyp başlandy.

Bu bolsa işçileriň synpynyň ruhy, ahlak taýdan degradasiýasynyň bir sebäbi boldy. Şol wagtda ruhy taýdan höweslendirmäge uly üns berilýärdi. Olaryň iň giňden ýaýrany Kommunistik zähmet ugrunda göreşdi. Ilki işçiler arasynda päk niýet bilen emele gelen bu hereket tizden partiýa, sowet, profsoýuz çinowniklriň eline düşüp başlady. 1957-nji ýylda Türkmenistanda kommunistik zähmet brigdalarynyň adyny almak üçin 7 brigada göreşen bolsa, 1965-nji ýylda 13 kärhan, 319 seh, 1730 brigada, 24,8 müň kommunistik zähmetiniň udarnigi boldy. Soňky ýyllarda olaryň sany has-da köpeldi. 70-80-nji ýyllarda her ýyl birnäçe şygarlar öňe sürülýärdi. Hormat tagtasy, kitaby, haty, orden-medallar paýlanylýardy. Şu zatlaryň hemmesi adamlary gury gürrüňlerden halys irikdirdi.

50-nji ýyllaryň ahyryndan soýuz respublikalaryň ösüş depginini deňleşdirmek şygary öňe sürüldi, öňki ýyllara serdende ösüşde yza galak respublikalara maliýe serideleri köpräk goýberilip başlandy. Şol bir wgtda merkezdäki ýolbaşçylar soýuz respublikalaryň milli aýratynlyklaryny we bähbitlerini göz öňüne tutmazdan ykdysadyýet bilen baglanşykly çäreleri çözýärdiler.

Mysal üçin, iri kärhanalar, proýektler gurlanda şol respublikada taýýarlanylýan hünärmen bardygyna ýa-da ýokdugyna, ekologiýa nähili täsir etjekdigine ýeterlik ýokdugyna, şol respublikada şol önümiň gerek ýa-da gerek däldigine ekologiýa nähili täsir etjekdigine ýeterlik üns berilmeýärdi. Oňa mysal edip Garabogazgolyň ýakylmagyny, Seýdi şäherinde nebiti gaýtdan işläp bejerýän kopmleksiň gurluşgynyň başlanmagy, Mary şäheriniň edil golaýynda azot zawodynyň gurulmagyny, pagta ekişiniň barha giňeldilmegi we ş.m. görkezilip bilner.

Durmuş ösüş üçin gerek bolan serişdeleriň soýuz ministrlikleriniň elinde bolmagy sebäpli ýerli ýolbaşçylar hem şol proýektleri her-edip hesip-edip öz respubliklarynda ýerleşdrimegiň tarapyndandylar.

Işçi klassifikasiýasy pes obada ýaşaýan türkmenler rusça gepleýän şäher sferasynda aňsat ornaşyp bilenokdy. Pes klassifikasiýaly işçilere berilýän aýlyk haky onuň köp çagaly maşgalasyny eklemäge mümkinçilik bermeýärdi. Şonuň üçin işçileriň hataryny köplenç başga respublikalardan gelen halklaryň wekilleri dolandyrýardylar. Işçileriň arasynda türkmenleriň sany azdy. Türkmenler esasan oba hojalygynda, oba hojalyk önümlerini gaýtadan işleýän senagatda, ilata hyzmat ediş we söwda sferasynda işleýärdiler. Şol bir wagtda obada işçi ýerleri ýetmezçilik edýärdi. Bu zatlar bolsa milli gatnaşyklaryň ýitileşmegine itekleýärdi.

Şol döwürde ýurduň ýolbaşçylary oba hojalygyny ýokary götermekboýunça birnäçe çäreleri durmuşa geçirýär. SSKP MK-nyň mart (1965 ý.) peýlenumy netijeli agrar syýasaty geçirmek ugrunda ýene bir synanşyk boldy. Bu Plenumyň kararlarynda milli girdejiniň paýlanyşyny oba hojalygynyň peýdasyna öwürmek, obanyň durmuş meselelerini giňden çözmek, oba hojalyk önümleriniň döwlet tarapyndan satyn alnyş nyrhyny ýokarlandyrmak, kolhozlaryň döwlete bergilerini geçmek, oba hojalygyna ýolbaşçylyk etmekde adminsitratiw usullardan ykdysady usullara geçmek, hojalyk hasaplaşygyna geçmek, daýhanlaryň şahsy eýeçiliginiň “ýitip gitmegi” baradaky zyýanly öte geçmeleri ýeňip geçmek göz öňünde tutulypdy.

Bu çäreleriň durmuşa geçirilmegi daýhanalryň arasynda giň gollanma tapdy. Dogrudan-da, soňky ýyllarda oba hojalygyna düýpli maýa goýumlary köpeldilipdi. Eger VII bäşýyllykda (1961-1965 ýý.) Türkmenistanyň oba hojalygyna ýetişdirilýän düýpli maýa goýumlar halk hojalygyna goýberilýän goýumlaryň 20%tutan bolsa, X bäşýyllykda (1975-1980 ýý.) ol 35% ýetipdi. 1965-1985 ýý. oba hojalygyna 8,6 mlrd. manat maýa goýulyp, ol öňki sowet döwründe goýberilenden birnäçe esse köp bolupdy.

Şonuň netijesinde oba hojalyk işleirniň mehanizimleşdirmek boýunça uly üstünlikler gazanmaga mümkinçilikler döredildi. 1960-1985 ýý.kolhozlarda işleýän trakrtorlaryň sany 4 essä golaý, olaryň jemi kuwwaty bolsa 20 essä golaý köpelipdi. 1965-nji ýylda oba hojalygynyň energiýa kuwwaty her bir işgäre 7,5 at güýjünebarabar bolan bolsa, 1985-nji ýylda ol 14,4 at güýjüne çenli köpeldi.

70-nji ýyllaryň başynda oba ýerleriniň elektikleşdirilmegi doly tamamlandy. Eger1960-njy ýyda oba hojalygynda 16,9 mln. k/wt sagat elektrik energiýasy sarp edilen bolsa, 1985-nji ýylda 264,7 mln. k/wt sagada ýetdi, ýa-da 15 esse köpeldi.

Pagtaçylyk bilen baglanşykly esasy meýdan işleri: sürüm, kultiwasiýa, dökün we gerbisitler dökmek, çekanka, körek ýygmak, ony arassalamak – bularyň hemmesi mehanizmleşdirildi. Däne ekinleri öndürmek doly diýen ýaly mehanizmleşdirilipdi.

Şol bir wagtda pagtany ýygmak we bejermek (aýratyn hem inçe süýmli pagtany), gök we bakja ekinlerini öndürmekde, maldarçylykda el zähmeti agdyklyk edýärdi.

SSKP MK-nyň maý (1966 ý.) Plenumyndan soň meliorasiýa işlerine üns güýçlendirildi. 60-80-nji ýyllarda Garagum kanalynyň gurluşynyň III we VI tapgyrlary tamamlandy. Amyderýanyň suwy Gazanjyga çenli ýetdi. Respublikanyň ekin meýdanlarynyň möçberi iki esse artdy. Howuzhan we Köpetdag suw howdanalry guruldy, Zeýit howdanynyň gurluşygy başlandy. Garagum kanalynyň boýunça özleşdirilen ýerlerde respublikada öndürilýän pagtanyň ýarysy ekilýärdi. Şol ýerde respublikada öndürilýän inçe süýmli pagtnayň hemmesi ýerleşdirilipdi.

Ekin meýdanlarynyň meleoratiw ýagdaýyny gowulaşdyrmak boýunça işler güçýlendirdi. 1965-1978-nji ýyllarda drenaž kanallrynyň uzynlygy 3 essedenem köpeldi. Olar her ýylda 20 mln tonna artykmaç zyýanly duzlary medeni zolokdan daşary çykarýardylar.

60-80-nji ýyllarda oba ýerlerinde ýol gurluşygyna uly üns berilýär. Eger 60-njy ýyllaryň başynda oba ýerlerinde çagyl düşelen ýollar bütinleý diýen ýaly ýok bolan bolsa, 1985-nji ýylda olaryň uzynlygy 8,5 müň kw ýetdi.

Oba hojalygyna mineral dökünleriň goýberilişi ep-esli derejede gowulaşdy, ekerançylykda gerbisitleriň, maldarçylykda himiki goşundylaryň ulanmagy güýçlendi. Pagtanyň täze osrtlarynyň 20-si raýonlaşdyryldy. Maldarçylykda tohumçylyk oşleri giňden ýaýbaňlandyryldy.

Şu işleriň hemmesi ilkibada obanyň hojalyk durmuşyny janlandyrdy, ilatyň azyk önümlerini, senagatyň çig mal bilen üpjün edilşini esli derejede ýokarlandyryldy.

Emma göz önünde tutulan zatlaryň köpüsi amala aşyrylman galdy. 1978-1982-nji ýyllarda oba hojalygy babatynda ýene-de birnäçe kararlaryň kabul edilmegine garamazdan hojalygy alyp barmagyň täze şertleri dolandyrmagyň administratiw sistemasy tarapyndan bogulyp ýatyryldy.

Buýruk bermek, kolhoz-sowhozlaryň işine partiýa guramalarynyň düşünmezlik bilen goşmaklry dowam edýärler. Dolandyryş apparaty, oba hojalygy bilen ilatyň arasynda duran sistemalaryň sany köpelýärdi, ýgdaýdan çykalga gözläp 1975-nji ýyldan soň hojalykara kooperasiýasyna we ýöriteleşdirmäge üns güýçlendirildi, ägirt uly maldarçylyk kompleksleriniň gurluşygy ýaýbaňlandyryldy. Emma olar hem ýeterlik netije bermedi.

Oba hojalygynda ýylyň ýylynda maýa goýumlaryň netijeliligi, zähnet öndürijiligi, hojalyklaryň düşewüntliligi pese düşüp başlady, oba hojalygy bilen şäheriň arasyndaky alyş-çalyşda adalatsyzlyk barha güýçlenýärdi. Şonuň netijesinde obanyň ykdysady ýagdaýy pese düşüp başlady.

Oba hojalygynda respublikanyň iş ýarawly işgärleriniň 40% işleýärdi. Her ýyl olaryň sany köpelýärdi. Dünýä möçberinde ösen ýurtlarda oba hojalygynda 5-10% ilat işeýär we özýurduny doly üpjün edip bilýär. Türkmenistana her işgäriň öndürýän önümi ýyl saýyn peselýärdi.

Drenaž sistemasynyň ýetmezçiligi, olaryň hiliniň pesdigi, suw resurslarynyň himiki dökünleri, preparatlaryň nädogry ulanylandygy sebäpli obanyň ekerançylyk ýgdaýy barha erbetleşýärdi. Aral deňziniň guramagy, 1980-nji Garabogagolyň ýapylmagy netijesinde ýagdaý has-da erbetleşdi.

Oba hojalygynda düýpli özgerişleriň amala aşyrylmagynyň hemmeler üçin äşgär boldy.

Ilatyň maddy hal-ýagdaýynyň derejesindäki özgerişler hem gapma-garşylykly ýagdaýda bolup geçýärdi. Kommunistik partiýa özüniň maksady halkyň hal-ýagdayny gowulandyrmak diýip yglan edýärdi. Şol maksatbilen 60-njy ýyllaryň ortasyndan ilatyň pul girdejileri köpeldilip başlandy. Kolhozçylaryň kepillendirilen zähmet haky bellendi, az aýlykly işgäriň iş haky ortaça iş haklylaryň derejesine golaýlaşdyrylýardy. Şonuň netijesinde gyradeňlige tarap ugur güýçlendirildi. Bu bolsa adamlaryň öndürijilikli zähmete ymtylşyny peseltdi. Şol bir wagtda adamlaryň pulgirdejisi öndürilýän önümleriň ösüşinden has ýokary bolup, ilatda bar bolan pul bile, haryt bilen üpjün edilşiniň arasynda tapawudy has güýçlendirdi. Ýagny haryt gytçylygyny – difisiti döretdi. Magazinlerde eşigiň, aýakgabyň, öý goşlarynyňköpdügine seretmezden olaryň hiliniň pesdigi sebäpli ilat ony satyn almaýardy. Daşary ýurtdan getirlen ýokary hilli harytlar nomenklatura işgärlerine,söwda işgärlerine ýetip ýurtda spekulýasiýanyň güýçlenmegine getirýärdi. Kärhanalarda ownuk ogurlyk giňden ýaýrapdy.

Ilatyň ýaşaýyş jaýlary bilen üpjün edilşinde 60-80-nji ýyllarda uly üstünlikler gazanyldy. Emma oba ilatynyň şäherlere göçmegi netijesinde jaý problemasy öz ýitiligini ýitirmeýärdi.

Medeniýetiň ösüşinde-de gapma-garşylykly prosessler bolup geçýärdi. 1987-nji ýylyň Yanwar Plenumyndan soňra ýurtda täze bir düşündiriş-saklanmak mehanizmi girizildi,-bu bolsa durgunlylygyň sebäplerini öwrenýän bir kategoriýadyr. Durgunlylygy öwrenmekde biz häzirki durmuşda ýaşamagymyzy sosializimiň ösüşiniň netijesi diýip düşündirilmegi nädogrudyr. Sebäbi bu ýagdaý taryhy şertleriň netijesinde ýüze çykan hadysa.

Oktýabr rewolýusiýasyndan soň biziň ýurdumyzda synpy göreş gutardy diýilsede 1973-nji ýylda şol göreşiň dowam edýändigi duýulýardy. 1956-njy ýylda XX gurlutaýda Staliniň şahsyýet kultunyň soňuna çykylsada, Hruşew, Brežnew we beýlekiler şol şahsyýet kultuna mahsus hereketi, syýasaty dowam etdiler. Sebäbi partiýa-býurokratik ulgam dowam edýän ýerde bu ýagdaý ýitip gitmeýär.

Saklanmagyň esasynda nämeler durýar ?

1. Döwletiň syýasy gurluşy-bu häkmiýeti dolandyrmak, partiýa-döwlet ulgamy, ähli ugurlar boýunça merkezleşdirmek.
2. Partiýa bilen döwletiň bir bitewiligi. Halk bilen aranyň daşlygy.
3. Ykdysady ugurda-döwletiň ähli eýeçiliginiň buýruk beriji adminstratiw partiýa apparatyna gulluk etmegi.
4. Sosial-durmuş ugurda-ähli halkyň bähbidi hakda gürrüň edilsede, diňe ýokary gatlagyň, bähbidi öňde durýardy (urawnilowka), eden işine görä hak tölenmezlik we ş.m.

Durgunlylyk ýyllary totalitar ýerli sadyk gullaryna daýanyp türkmen halkyny sanaç kimin çekeledi. Ähli serişdeler arkaly oňa dynman akyl öwretdi: partiýa dil ýetirmek bolanok, oňa hemişe alkyş aýdyldy. “Salawmaleýkim”, “Şükür Hudaýa”, “Taňryýalkasyn”. “Toba-tagsyr”, “Enşalla’ sözleri halkyň durmuşyndan daşlaşdyryldy, gelin-gyzlaram orsça geýnip “medeniýetli” bolmaly, nahar iýip töwür etmek, namaz okap, oraza tutmak, çaga dogulanda molla azan aýtdyrmak, toýda nika gyýdyrmak, kommunistik ahlaga sygjak zat däl. Kim ölüsine jynaza okatsa, öwlüýä zyýarata barsa, sadaka berip, gurbanlyk etse, yzarlandy…. Respublikanyň ähli ýerlerinde “Sünnet operasiýasy” geçirildi. Mekdeplerde, çagalar bagynda, oglanlaryň balagyny sypyryp (s-180) pürçügini barlap gördüler we degişli ýerlere habar berdiler. Bu bolsa intelligent adamlary wezipesinden boşatmak, olary “syýasy taýdan yrga” hökmünde ýazgarmak üçin bahana boldy. Ähli ýerlerde dine ynanýanlara garşy moral repressiýany öňküdenem beter güýçlendirdiler.

 Demokratiýanyň mundan beýläkde gysylmagy. Jemgyýetde gözboýagçylygyň, artdyryp ýazmalaryň, jogapkärçiligiň, biparhlygyň ýaýramagy.

Demokratiýanyň we erkinligiň bogulmagy, nähak yzarlamalar, adamlary mydama gara howp astynda saklamak, müňlerçe partiýadan öçürilip işden kowlanlarynyň köýdürilen ykbaly halkyň ruhy-ahlak dünýäsine ägirt zyýan ýetirdi. Mukaddeslik bilen bihaýalyk, belentlik bilen peslik garym-gatym boldy.

Türkmen jemgyýetinde durgunlyk ýa-da jemgyýetdäki ösüşiň köp pudaklarynyň durup, tas doňup galmagy belli bir derejede Türkmenistanyň Orsýetiň tabynlygyna düşeninden soň geçen ýyllaryň hemmesine mahsusdyr. Ilki Orsýet patyşasynyň, soňra sowet hökümetiniň ýewropaparaz, has takygy orsparaz syýasaty netijesinde türkmen halkynyň taryhy, däp-dessury, onuň özüne mahsus bolan duýgusy depelendi. Türkmen jemgyýeti daşyny çyrmaşyk bürän gül kimin saralyp soldy. Elbetde, munuň düýp sebäbi bellidi. Türkmenistan SSR-niň syýasy garaşsyzlygy, umuman alanyňda ýasamady. Asla leninçilik syýasat diýilýän zadyň özi diňe dilde-di, hakykatynda ol orsparaz syýasatynyň çöwre ýüzüdi. Ors halkynyň öz düşen güni hem türkmeniňkiden ýa-da beýleki halklaryňkydan ýeňil däldi. Gepiň gysgasy, dilde bir zat diýilse iş ýüzünde başga bir zat edilýärdi.

Türkmenistan SSR-I döredilenden tä Garaşsyzlyga çenli hiç wagt halkyň häkimýeti bolmandy. Kommunistik partiýa döwlet başyna geçip hanam, soltanam özi boldy. Partiýa işiniň merkezleşdirilmegi, tankydyň ýoga çykarylmagy partiýa ýolbaşçylarynyň kommunistler köpçüliginiň kontrollygyndan çykmagyna, şahsy bähbitleri üçin wezipesinden peýdalanmagyna, ahlak taýdan azmagyna getirdi. Partiýa işgärleriniň arasynda hojalyk işgärleri agdyklyk edýärdi. Kolhoz başlyk, sowhoza direktor ýa-da raýkomyň sekretary, raýispolkomyň başlygy bolmak üçin haýsydyr bir tehniki ugurdan diplomyň bolmalydy. Bu wezipelerde işlejek bolsaň uniwersiteti ýa-da pedinstituty gutaranyň asla hasaba alynmaýardy. Onsoňam ýolbaşçy wezipelere bellenilende işe ukyplylyk, adamkärçilik sypatlaryna däl-de, “tap bilijiligine”, kowum – garyndaşlygyna seretmek ýoň boldy. Netijede kadrlaryň medeni, intellektual derejesi diýseň pese gaçdy. Mahlasy, partiýa komitetleriniň öz iş stili örän ýüzleý hem-de harsaldy. Jemgyýetçilik guramalarynyň işi onçada ýokdy. Olar iň bir ownuk meseläniň-de çözgüdine partiýa komitetlerinden garaşly bolany üçin gitdigiçe özbaşdak iş endigini ýitirdiler. Partiýa resminamalaryna görä, şäherlerde we obalarda halk unwerstitetleriniň, ýaşulular sowetleriniň, aýallar sowetleriniň, gyzlar klublarynyň, täze däp-dessurlar boýunça komissiýalaryň, ata-eneler komitetleriniň, ýoldaşlyk sudlarynyň we beýleki jemgyýetçilik birleşmeleriniň müňlerçesi döredilipdi. San görkezijilerine seretseň, olar jemgyýetiň syýasy durmuşynda uly güýç, emma işleriniň hiline, mazmunyna seretseň welin, ýöne bir salgym. Ýa-da “agramy aşykça, kölegesi köşekçedi”. Ilkibada, 50-60-njy ýyllarda bu guramalar halkyň gowşap barýan ahlak kadalaryny sagdynlaşdyrmak boýunça ep-esli iş edipdirler. Ýöne welin bu işe-de ýasamalyk barha artyp, sana kowalaşmaga ýol berildi. Hemme ýerde ýarym-ýaltalayk, ýasamalyk, “Kagyz döredijiligi” esasy orna geçdi.

Respublikada birinji sekretarlyga türkmen, ikinji sekretarlyga bolsa diňe türkmen dilini bilýän internasional duýguly adamlaryň goýlup başlanmagy, elbetde gowlugyň alamaty bolup göründi. Emma soňra iş ýüzünde birinji sekretarlyga türkmen goýulmagy diňe syýasat üçindigi mälim boldy. Hakykatynda welin partiýa komitetlerinde birinji sekretarlaryň hukugy çäklidi. Häkimlik tas durşy bilen diýen ýaly şol ýokardan iberilen “ikinjileriň” elindedi. Türkmenistanyň birinji sekretarlarynyň, şeýlede türkmen intelligensiýasynyň köpüsiniň başyna ýeten Wasiliý Rykowyň eden-etdiliginiň pidasy boldular.

1969-njy ýylda TKP-ň birinji sekretarlygyna Muhammetnazar Gapurow “saýlandy”. Ol ilki bilen şol Rykowyň, soňra bolsa şonuň teklibi bilen onuň kürsüsini eýelän betpäl Wiktor Pereudiniň aýdanyndan çykyp bilmedi.

Mahlasy, türkmen öz topragynda özüni keseki ýaly duýup başlady. Konstitutsiýalarda öwran-öwran jar edilen garaşsyzlykdan nam-nyşan galmady, ol durşy bilen ýasamalyga, gury söze öwrüldi. Bu doňaklygy çözmek üçin jemgyýeti düýpli özgertmek, täzeden guramak zerurlygy ýüze çykdy.

**4.Türkmenistan üýtgedip gurmak ýyllarynda.**

XX asyryň 80-nji ýyllarynyň ortalaryna çenli Sowet Soýuzynda jemgyýetçilik we ykdysady durmuşyň ähli ugurlar\nda durgunlyk emele gelipdir. Çökgünlikden nähili çykmalydygynyň ýollaryny gözlemek zerur bolup durýardy.

1985-nji ýylyň mart aýynda SSKP MK-nyň Baş sekretarl\g\- na M.S. Gorbaçýow saýlanýar. Sol ýylyň aprel aýynda parti\an\ň MK-synyň plenumynda ýurduň durmuş-ykdysady ösüşini çaltland\ rmaklyga tarap ugur - "Üýtgedip gurmak" syýasaty öňe sürülýär. 1987-nji ýylyň ýanwar aýynda bolan SSKP MK-nyň plenum> nda bol- sa sowet jemgyýetini demokratiýalaşdymiak wezipesi öňe sürüldi.Türkmenistan SSR-nde hem jemgyýetiň syýasy dumiuş\nda. ykdysadyýetinde durgunlyk dowam edýärdi. 1985-nji yylyň 21-nji dekabrymda Türkmenistan KP MK-nyň birinji sekretary M. Gapurow wezipesinden boşadyldy. Bu w ezipä Saparmyrat Ataýewiç Nyýazow saýlandy. Onuň ýolbaşçylygynda Türkmenistanda üýtgedip gumiak ýyllarynda, ilki bilen. türkmen halkynyň gadymy medeni we edebi mirasyny öwrenmeklikde ýol berlen gödek ýalňyşlyklar düzedilip başlandy. Mysal üçin, 1951-nji ýylda Türkmenistan KP MK-nyň karary bilen, “halka zyýanly, buržuaz-milletçilikli” eser hökmünde gadagan edilen “Gorkut ata” eposy, Salyr baba Gulalynyň “Oguznamasy”, 70-nji ýyllarda gadagan edilen Döwletmämmet Azadynyň “Wagzy-azat” poemasy, Abdysetdar Kazynyň “Jeňnamasy” neşir edildi we halka ýetirildi.Ozal gadagan edilen milli baýramlar (Gurban baýramy, Nowruz), käbir däp-dessurlar (sadaka, zyýarat etmek) dikeldildi.

Sowetler döwründe juda ünsden diişiirilen, türkmeniň milli gu- wanjy bolan atçylygy ösdürmäge üns berildi. Türkmenistanyň Ahal- teke atçylyk birleşigi döredildi.Dine, hususan-da, yslam dinine bolan ozalky garaýyş iiýtgedildi. Aşgabatda, beýleki şäherlerde metjitler gurlup başlandy, dini mukaddes ýerler tertipleşdirilip ugraldy.Türkmenler taryhda jemi 70-den gowrak döwlet döretdi. Bu gün bolsa türkmen halky öz topragymyzda özygtyýarly, Garaşsyz, baky BitarapTürkmenistan döwletini binýatetdi. Biziň türkmen döwletimiz 70 ýyldan-da gowrak döwriiň dowamynda SSSR-iň düziiminde boldy. Häzir bolsa türkmen halkymyzyň arzuw eden taryhy pursady gelip ýetdi. 1990-njy ýylyň awgust aýynyň 22-sinde Türkmenistanyň Yokary Soweti Türkmenistan SSR-niň Döwlet özygtyýarlygy hakyndaky Jarnamany kabul etdi. Bu Jamamanyň esasy maksady Türkmenistanyň bütin territoriýasynda döwletiň häkimiýetiniň hökmürowanlygyny, özbaşdaklygyny, doly ygtyýarlylygyny, mizemezligini, daşary ýurtlar bilen gatnaşykda özüniň garaşsyzlygyny we deňhukuklygyny ykrar etmekden ybarat bolup durýar. Türkmenistanyň özygtyýarlygy hakyndaky Jamamasynda Türkmenistanda Konstitusiýanyň we kanunlaryň hökmiirowanlygy berkarar edilýär, territoriýasynyň eldegrilmesizligi, Türkmenistanyň raýatlygy, döwletiň içerki we daşarky howpsuzlygyna degisli meseleleri özbaşdak çöziip bilmekligi, döwlet dili hökmünde türkmen diliniň yglan edilmekligi we beýleki döwlet1956-njy ýylyň fewral aýynda SSKP-niň XX guruitaýy çagyryldy. Gurultaýyň ýapyk mejiisinde N.S Hruşýow “Staliniň şahsyýet kulty we onuň nelijeieri hakynda” doklad bilen çykyş etdi.

1970 - 1985-nji ýyllarda Tiirkmenistanyň himiýa we nebit-himiýa senagaty ep-esli ilerledi. Nebitdagda ýod zawody işe girizildi. Garabogazda natriý sulfaty bilen bir hatarda epsolit, bişofit, glauber duzy, Çelekende ýodly kaliý öndürilip başlandy. Gowurdakda kiikür- di ýeriň aşagynda eredip almagyň tehnologiýasy özleşdirildi. 1985-nji ýylda respublikada 513 müň t kükürt, 400 miiň t kiikürt kislotasy, 259 müň t natriý sulfaty öndürildi. Bu senagat önümleri, esasan, Soýuzyň daşyna çykarylyp, merkez üçin örän girdejili bolupdyr.Garabogazyň tebigy baýlyklary hem has önjeýli peýdalany- lyp başlandy. Yöne 1980-nji ýylda bent gurlup, Garabogaza Hazar deňzinden suw akmagynyň kesilmegi köle uly zyýan ýetirdi. Herhal, bu ýalňyşlyk Garaşsyzlygyň ilkinji ýyllarynda diizedildi.Türkmenistanyň ýeňil senagatynda, esasan, pagta arassalaýjy kärhanalar gurulýardy. 1984-nji ýylda Respublikada şeýle kärhanalaryň 28-si işleýärdi. 1985-nji ýylda 348 müň t pagta süýümi öndürildi. Öndürilýän pagta süýiiminiň 95 %-nden gowragy SSSR-iň merkezi sebitlerine lberilýärdi.Şonuň bilen birlikde, ýerlerde pagta arassalaýjy pudakda käbir işgärleriň öz wezipelerinden hyýanatçylykly peýdalanmaklary netijesinde, pagta taýýarlaýan edaralarda ýetmeýän pagtanyň üstüni ýapmaga, artdyryp ýazmalara, parahorçulyga ýüz urup, kanunçylygyň gödek bozulmalaryna ýol berlipdir.

Umuman, Türkmenistanyň ykdysadyýeti umumysoýuz ykdysadyýetiniň talaplaryna laýyklykda ösdürildi. Senagat üçin çig mal bolan pagtany ýylyň-ýylyna köp öndürmeklige üns berilýärdi.ähmiýelli wajyp mosdeler öz heýanyny tapýar. Jarnamanyn düzgünleri Garaşsyz. döwletimiziň Baş Kanunyny işläp düzmeklikde esas bolup hyzmat etdi.

1990-njy ýylda Türkmenistanda Pre/ident dolandyryşy girizildi. Prezidentlige şol döwürde TSSR Yokary Sowetiniň Başlygynyň wezipesinde işleýän S.A. Nyýazow görkezildi. 1990-njy ýylyň 27-nji oktýabrynda bolup geçen ählumumy saýlawlarda ol Türkmenistan SSR-niň Prezidentligine saýlanyldy.Döwletiň başlutany milli-medeni gymmatlyklary, halkyňruhy-ahlak mirasyny gaýtadan dikeltmek syýasatyny öňküsinden-de has erjellik bilen durmuşa geçirip başiady. Respublikanyň özbaşdaklygyny berkitmäge gönükdirilen ugur tutanýerli ösdürildi. Goňşy döwletler we beýleki ýurtlar bilen aragatnaşyklar ýola goýuldy we giňeldildi.1990-njy ýylyň maý aýynda Türkmenistan SSR Yokary Soweti “Dil hakyndaky” Kanuny kabul etdi. O1 türkmen diline ilkinji gezek döwlet hukuk derejesini (statusyny) berdi.

Döwlet edaralarynda, jemgyýetçilik guramalarynda. ykdysadyýetde, medeniýetde, magaryf, saglygy goraýyş. durmuş hyzmaty edaralarynda, habar beriş serişdelerinde türkmen dilini goramak we girizmek boýunça edilmeli işler bellenildi. Şonuň bilen birlikde Respublikada ýaşaýan beýleki halklaryň diileriniň. däp-dessurlaranyň hiç hili kemsitmelere ýol berilmejekdigi kanun tarapyndan kepillendirildi.

1991-nji ýylyň 18-nji maýynda Aşgabatda Dünýä türkmenieriniň I maslahaty çagyryldy. Şonda Dünýä türkmenleriniň ynsanperwer birleşigi (DTYB) döredildi. Maslahatda Dünýä türkmenleriniň gumanitar birleşiginiň amala aşyrmaly işleri barada. türkmen halkynyň gadymy medeniýetiniň, däp-dessurynyň iň bir asylly nusgalaryny häzirki zaman siwilizasiýasynyň hyzmatynda goýmak. olar jahan ýüzünde goramak, ösdiirmek, şeýle hem mümkingadar. külli adamzada elýeterli etmek wezipesi goýuldy. Garaşsyzlyk ýyllarynda Ynsanperwer birleşik öz işini ýaýbaňlandyryp. halkara derejesinde uly abraýly jemgyýetçilik guramasyna öwrüldi.1991-nji ýyl SSSR-iň taryhynda iň softky ýyl boldy. Dartgynly. gapma-garşylykiy wakalaryň, hadysalaryň başlanmagy. hususan-da awgust aýynyň 19-21 aralygynda döwlet agdarylyşygyny geçirmäge edilen synanyşyk SSSR-iň dargamagyny hem-de respublikalaryň özbaşdaklyk gazanmagyny çaltlandyrdy.

1991-nji ýylyň 26-njy oktýabrynda ýurdumyzda ählihalk geňeşi geçirildi. Geňeşde diňe bir mesele “Tiirkmenistan SSSR-iň düzüminde galmalymy ýa-da ol Garaşsyz döwlet bolmalymy?” diýen mesele ara alnyp maslahatlaşyldy. Geňeş Türkmenistanyň Garaşsyzlygyny jar etmeli diýen pikiri goldady. 1991-nji ýylyň 27-nji oktýabrynda Aşgabatda TSSR Yokary Sowetiniň nobatdan daşary sessiýasy geçirildi. Sessiýa Türkmenistanyň Garaşsyzlygy we döwlet gurluşynyň esaslary hakyndaky Konstitusion kanuny kabul etdi. Şol gün Türkmenistan Garaşsyz, demokratik, hukuk we dünýewi döwlet diýlip yglan edildi. Şeýlelik bilen, Türkmenistan öz çäklerinde häkimiýete doly eýe bolan garaşsyz döwlete öwrüldi. Türkmenistanyň we türkmen halkynyň taryhynda täze döwür başlandy.